CELEX: 32021R1447
Language: sl
Date: 2021-09-03 00:00:00
Title: Izvedbena uredba Komisije (EU) 2021/1447 z dne 3. septembra 2021 o spremembi Izvedbene uredbe (EU) 2020/1534 o uvedbi dokončne protidampinške dajatve na uvoz nekaterih pripravljenih ali konzerviranih agrumov (mandarin itd.) s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta

6.9.2021   
               
               
                  SL
               
               
                  Uradni list Evropske unije
               
               
                  L 313/13
               
            
         IZVEDBENA UREDBA KOMISIJE (EU) 2021/1447
         z dne 3. septembra 2021
         o spremembi Izvedbene uredbe (EU) 2020/1534 o uvedbi dokončne protidampinške dajatve na uvoz nekaterih pripravljenih ali konzerviranih agrumov (mandarin itd.) s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 14(1) Uredbe,
         ob upoštevanju naslednjega:
         
                     (1)
                  
                  
                     Za uvoz nekaterih pripravljenih ali konzerviranih agrumov (mandarin itd.) s poreklom iz Ljudske republike Kitajske velja dokončna protidampinška dajatev, uvedena z Izvedbeno uredbo Komisije (EU) 2020/1534 (2).
                  
               
                     (2)
                  
                  
                     Toyoshima Share Yidu Foods Co., Ltd (3), dodatna oznaka TARIC (4) A889, družba s sedežem v Ljudski republiki Kitajski, za katero za izvoz nekaterih pripravljenih ali konzerviranih agrumov (mandarin itd.) v Unijo velja protidampinška dajatev v višini 499,6 EUR/tono neto teže izdelka, je Komisijo obvestila, da je 22. januarja 2008 spremenila svoje ime v „Hubei Fomdas Foods Co., Ltd, Yidu, Hubei“.
                  
               
                     (3)
                  
                  
                     Družba je po spremembi svojega imena Komisijo 31. marca 2021 zaprosila za potrditev, da sprememba imena ne vpliva na upravičenost družbe do stopnje dajatve za sodelujoče proizvajalce uvoznike, ki niso vključeni v vzorec, ki se je zanjo uporabljala pod njenim prejšnjim imenom. Družba je posebej pojasnila, da zahteva, da sprememba imena začne učinkovati z dnem, ko je vložila zahtevo pri Komisiji, tj. od 31. marca 2021.
                  
               
                     (4)
                  
                  
                     Komisija je preučila predložene informacije in ugotovila, da je bila sprememba imena ustrezno evidentirana pri ustreznih organih in ni privedla do novih odnosov z drugimi skupinami družb, ki jih Komisija ni preiskala. V skladu s tem sprememba imena ne vpliva na ugotovitve iz Izvedbene uredbe (EU) 2020/1534 in na stopnjo protidampinške dajatve, ki se uporablja za družbo.
                  
               
                     (5)
                  
                  
                     Glede na premisleke iz zgornje uvodne izjave je Komisija menila, da je primerno spremeniti Izvedbeno uredbo (EU) 2020/1534, da se upošteva spremenjeno ime družbe, ki je bilo prej dodeljeno dodatni oznaki TARIC A889.
                  
               
                     (6)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            
               1.   Priloga k Izvedbeni uredbi (EU) 2020/1534 se spremeni:
               
                  „Toyoshima Share Yidu Foods Co.“
               
               se nadomesti z besedilom:
               
                  „Hubei Fomdas Foods Co., Ltd, Yidu, Hubei“.
               
            
            
               2.   Dodatna oznaka TARIC A889, ki je bila prej dodeljena podjetju Toyoshima Share Yidu Foods Co., Ltd, se od 31. marca 2021 uporablja za družbo Hubei Fomdas Foods Co., Ltd, Yidu, Hubei. Vse dokončne dajatve, plačane na uvoz izdelkov, ki jih proizvaja družba Hubei Fomdas Foods Co., Ltd, Yidu, Hubei, ki presegajo protidampinško dajatev, določeno v členu 1(2) Izvedbene uredbe (EU) 2020/1534 za Toyoshima Share Yidu Foods Co., se povrnejo ali odpustijo v skladu z veljavno carinsko zakonodajo.
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2020/1534 z dne 21. oktobra 2020 o uvedbi dokončne protidampinške dajatve na uvoz nekaterih pripravljenih ali konzerviranih agrumov (mandarin itd.) s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta (UL L 351, 22.10.2020, str. 2).
         
            (3)  Ta družba je v Prilogi k Izvedbeni uredbi (EU) 2020/1534 navedena kot sodelujoči proizvajalec izvoznik, ki ni vključen v vzorec.
         
            (4)  Integrirana tarifa Evropske unije.